2005R1183 — MT — 23.01.2013 — 010.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:







(*) Dan l-att qatt ma ġie ppubblikat bil-Malti.









▼B

REGOLAMENT TAL-KUNSILL (KE) Nru 1183/2005

tat-18 ta’ Lulju 2005

li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo ta' l-armi fir-rigward tar-Repubblika Demokratika tal-Kongo







IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 60, 301 u 308 tiegħu, Wara li kkunsidra l-Posizzjoni Komuni 2005/440/PESK tat-13 ta' Ġunju 2005 dwar miżuri restrittivi kontra r-Repubblika Demokratika tal-Kongo ( 1 ), Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew ( 2 ), Billi: (1) Minħabba l-fluss illeċitu ta' armi kontinwu fi ħdan u għal ġewwa r-Repubblika Demokratika tal-Kongo, il-Kunsill tas-Sigurtà tan-NU, li aġixxa taħt il-Kapitolu VII tal-Karta tan-Nazzjonijiet Uniti, adotta r-Riżoluzzjoni 1596 (2005) tat-18 ta' April 2005 li tipprovdi, inter alia, għal miżuri finanzjarji restrittivi kontra persuni indikati mill-Kumitat tas-Sanzjonijiet tan-Nazzjonijiet Uniti kompetenti li jaġixxu bi ksur għall-embargo ta' l-armi impost kontra r-Repubblika Demokratika tal-Kongo bir-Riżoluzzjonijiet 1493 (2003) u 1596 (2005) tal-Kunsill tas-Sigurtà tan-NU. (2) Il-Pożizzjoni Komuni 2005/440/PESK tipprovdi, inter alia, għall-implimentazzjoni tal-miżuri finanzjarji restrittivi kontra persuni indikati mill-Kumitat tas-Sanzjonijiet tan-Nazzjonijiet Uniti kompetenti. Sabiex tiġi evitata kwalunkwe distorsjoni tal-kompetizzjoni miżuri Komunitarji huma għalhekk meħtieġa sabiex timplimenthom sa fejn hija kkonċernata l-Komunità. Għall-finijiet ta' dan ir-Regolament, it-territorju tal-Komunità huwa meqjus li jikkonsisti fit-territorji ta' l-Istati Membri li għalihom japplika t-Trattat, taħt il-kondizzjonijiet stabbiliti fit-Trattat. (3) Għal-raġunijiet ta' espedjenza, l-Kummissjoni għandha tingħata s-setgħa biex temenda l-Annessi għal dan ir-Regolament. (4) Sabiex tiġi żgurata l-effikaċja tal-miżuri previsti f'dan ir-Regolament, dan ir-Regolament għandu jidħol fis-seħħ fil-jum tal-publikazzjoni tiegħu, (5) It-Trattat, fl-Artikoli 60 u 301, jagħti s-setgħa lill-Kunsill biex, taħt ċerti kondizzjonijiet, jieħu miżuri, maħsuba biex jitwaqqfu jew jitnaqqsu l-ħlasijiet jew iċ-ċaqliq ta' kapital u ta' relazzjonijiet ekonomiċi fir-rigward ta' pajjiżi terzi. Il-miżuri stabbiliti f'dan ir-Regolament, immirati ukoll lejn individwi li mhumiex marbuta b'mod dirett mal-gvern ta' pajjiż terz, huma meħtieġa biex jitwettaq dan l-objettiv tal-Komunità u l-Artikolu 308 tat-Trattat jagħti s-setgħa lill-Kunsill biex jieħu tali miżuri jekk ma jkunux previsti setgħat oħra speċifiċi fit-Trattat, Billi: ADOTTA DAN IR-REGOLAMENT:







Artikolu 1

Għall-finijiet ta' dan ir-Regolament, għandhom japplikaw id-definizzjonijiet li ġejjin:

1) “Kumitat tas-Sanzjonijiet” tfisser il-Kumitat tal-Kunsill tas-Sigurtà tan-Nazzjonijiet Uniti stabbilit skond il-paragrafu 8 tar-Riżoluzzjoni 1533 (2004) tal-Kunsill tas-Sigurtà tan-NU;

2) “fondi” tfisser assi u benefiċċji finanzjarji ta’ kull xorta, li jinkludu, iżda mhux limitati għal: (a) flus kontanti, ċekkijiet, pretensjonijiet fuq flejjes, drafts, money-orders u strumenti oħra ta’ ħlas; (b) depożiti ma’ istituzzjonijiet finanzjarji jew ma' entitajiet oħra, bilanċi f’kontijiet, djun u obbligazzjonijiet ta’ dejn; (c) titoli negozjabbli kemm pubblikament kif ukoll privatament u strumenti li joħolqu jew jirrikonoxxu debitu, inklużi stock u azzjonijiet, ċertifikati li jirrappreżentaw titoli, bonds, notes, warrants, debentures u drittijiet taħt kuntratti derivati; (d) imgħax, dividends jew dħul ieħor fuq assi, jew valur akkumulat jew ġenerat minnhom; (e) kreditu, dritt ta’ tpaċija, garanziji, performance bonds jew obbligi finanzjarji oħra; (f) ittri ta’ kreditu, poloz ta’ kargu, dokumenti ta’ bejgħ; (g) dokumenti li jixhdu xi interess f’fondi jew riżorsi finanzjarji; (h) kwalunkwe strument ieħor ta’ finanzjament għall-esportazzjoni;

3) “iffriżar ta’ fondi” tfisser il-prevenzjoni ta’ kwalunkwe ċaqliq, trasferiment, alterazzjoni, użu, aċċess, jew negozju fir-rigward ta' fondi bi kwalunkwe mod li jirriżulta fi kwalunkwe bidla fil-volum, fl-ammont, fil-lok, fid-dritt tal-proprjetà, fil-pussess, fin-natura, fid-destinazzjoni tagħhom jew f’xi bidla oħra li tippermetti l-użu tal-fondi, inkluża l-amministrazzjoni ta’ portfolio;

4) “riżorsi ekonomiċi” tfisser assi ta’ kull xorta, tanġibbli jew intanġibbli, mobbli jew immobbli, li mhumiex fondi iżda li jistgħu jintużaw għall-akkwist ta’ fondi, beni jew servizzi;

5) “iffriżar ta’ riżorsi ekonomiċi” tfisser il-prevenzjoni ta’ l-użu tagħhom għall-akkwist ta’ fondi, beni jew servizzi bi kwalunkwe mod, inklużi, iżda mhux limitati għall-bejgħ tagħhom, il-kiri tagħhom jew il-kostituzzjoni fuqhom ta' drittijiet reali ta' garanzija.

Artikolu 2

1. Il-fondi u r-riżorsi ekonomiċi kollha li jappartjenu lil, jew huma proprjetà ta', jew miżmuma minn persuni fiżiċi jew ġuridiċi, ta' l-entitajiet jew tal-korpi elenkati fl-Anness I għandhom jiġu ffriżati.

2. L-ebda fondi jew riżorsi ekonomiċi ma għandhom isiru disponibbli, direttament jew indirettament, lil jew għall-benefiċċju tal-persuni fiżiċi jew ġuridiċi, entitajiet jew korpi elenkati fl-Anness I.

3. Il-parteċipazzjoni, konxja u intenzjonali, f'attivitajiet li l-objettiv jew l-effett tagħhom huwa, direttament jew indirettament, l-evażjoni tal-miżuri msemmija fil-paragrafi 1 u 2 għandha tiġi pprojbita.

Artikolu 3

1. B'deroga mill-Artikolu 2 l-awtoritajiet kompetenti ta' l-Istati Membri, kif elenkati fl-Anness II, jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati jew jagħmlu disponibbli ċerti fondi ffriżati jew riżorsi ekonomiċi, taħt dawk il-kondizzjonijiet li jidhrulhom adatti, wara li jkunu ddeterminaw li l-fondi jew ir-riżorsi ekonomiċi konċernati huma:

(a) meħtieġa għal spejjeż bażiċi, inklużi ħlasijiet għal affarijiet ta’ l-ikel, kera jew ħlasijiet dovuti taħt djun konnessi ma' proprjetà immobbli, mediċini u kura medika, taxxi, premiums ta’ assigurazzjoni, u kontijiet ta' servizzi pubbliċi;

(b) intiżi esklussivament għall-ħlas ta’ onorarji professjonali raġjonevoli u għar-rimbors ta’ spejjeż magħmula f'konnessjoni mal-prestazzjoni ta’ servizzi legali;

(c) intiżi esklussivament għall-ħlas ta' miżati jew ta' spejjeż għall-kustodja jew amministrazzjoni normali ta’ fondi jew riżorsi ekonomiċi ffriżati;

sakemm l-Istat Membru kkonċernat ikun innotifika din id-determinazzjoni lill-Kumitat tas-Sanzjonijiet u l-Kumitat tas-Sanzjonijiet ma oġġezzjonax fi żmien erbat ijiem ta' xogħol wara din in-notifika.

2. B'deroga mill-Artikolu 2 l-awtoritajiet kompetenti ta' l-Istati Membri, kif elenkati fl-Anness II, jistgħu jawtorizzaw ir-rilaxx ta’ ċerti fondi jew riżorsi ekonomiċi ffriżati jew li jagħmlu disponibbli ċerti fondi jew riżorsi ekonomiċi ffriżati, wara li jkunu ddeterminaw li l-fondi jew ir-riżorsi ekonomiċi huma meħtieġa għal spejjeż straordinarji, bil-kondizzjoni li din id-determinazzjoni kienet notifikata mill-Istat Membru lill-Kumitat tas-Sanzjonijiet u li d-deċiżjoni tkun ġiet approvata minn dak il-Kumitat.

Artikolu 4

B'deroga mill-Artikolu 2, l-awtoritajiet kompetenti ta' l-Istati Membri, kif elenkati fl-Anness II, jistgħu jawtorizzaw ir-rilaxx ta' ċerti fondi jew riżorsi ekonomiċi iffriżati, jekk jiġu sodisfatti l-kondizzjonijiet li ġejjin:

(a) il-fondi jew ir-riżorsi ekonomiċi huma s-suġġett ta' garanzija ġudizzjarja, amministrattiva jew arbitrali stabbilita qabel it-18 ta' April 2005 jew ta' sentenza ġudizzjarja, amministrattiva jew arbitrali mogħtija qabel dik id-data;

(b) il-fondi jew ir-riżorsi ekonomiċi ser jintużaw esklussivament sabiex jissodisfaw pretensjonijiet iggarantiti minn tali garanzija jew rikonoxxuti bħala validi f'tali sentenza, fil-limiti stabbiliti mil-liġijiet u r-regolamenti applikabbli li jirregolaw id-drittijiet ta' persuni li għandhom tali pretensjonijiet;

(c) il-garanzija jew is-sentenza mhijiex għall-benefiċċju ta' persuna, entità jew korp elenkati fl-Anness I;

(d) ir-rikonoxximent tal-garanzija jew tas-sentenza ma jmurx kontra l-ordni pubbliku fl-Istat Membru konċernat;

(e) il-garanzija jew is-sentenza kienu notifikati mill-Istat Membru lill-Kumitat tas-Sanzjonijiet.

Artikolu 5

1. L-Artikolu 2(2) ma għandux japplika għaż-żjieda f'kontijiet iffriżati ta':

(a) imgħax jew qligħ ieħor fuq dawk il-kontijiet, jew

(b) ħlasijiet dovuti taħt kuntratti, ftehim jew obbligi li ġew konklużi jew li nħolqu qabel id-data li fiha dawk il-kontijiet saru soġġetti għal dan ir-Regolament,

bil-kondizzjoni li kwalunkwe imgħax, dħul ieħor u ħlasijiet bħal dawn ikunu ffriżati skond l-Artikolu 2(1).

2. L-Artikolu 2(2) ma għandux jipprevjeni l-akkreditament tal-kontijiet iffriżati minn istituzzjonijiet finanzjarji jew ta' kreditu li jirċievu fondi trasferiti minn partijiet terzi fil-kont tal-persuna, entità jew korp elenkati fl-Anness I, bil-kondizzjoni li kwalunkwe żjieda bħal dawn lil tali kontijiet tiġi ffriżata wkoll. L-istituzzjonijiet finanzjarji jew ta' kreditu għandhom jgħarrfu mingħajr dewmien lill-awtoritajiet kompetenti b’tali operazzjonijiet.

Artikolu 6

1. Mingħajr preġudizzju għar-regoli applikabbli dwar ir-rappurtaġġ, il-kunfidenzjalità u s-segretezza professjonali u għad-dispożizzjonijiet ta' l-Artikolu 284 tat-Trattat, il-persuni fiżiċi u ġuridiċi, l-entitajiet u l-korpi, għandhom:

(a) jipprovdu immedjatament kwalunkwe tagħrif li jiffaċilita l-konformità ma’ dan ir-Regolament, bħal kontijiet u ammonti ffriżati skond l-Artikolu 2, lill-awtoritajiet kompetenti ta' l-Istati Membri elenkati fl-Anness II li fihom huma residenti jew jinsabu, u għandhom jittrasmettu tali informazzjoni, direttament jew permezz ta' dawn l-awtoritajiet kompetenti, lill-Kummissjoni;

(b) jikkooperaw ma' l-awtoritajiet kompetenti elenkati fl-Anness II fi kwalunkwe verifika ta' din l-informazzjoni.

2. Kwalunkwe informazzjoni ulterjuri riċevuta mill-Kummissjoni direttament għandha titqiegħed għad-dispożizzjoni ta' l-awtoritajiet kompetenti ta' l-Istat Membru konċernat.

3. Kwalunkwe informazzjoni mogħtija jew riċevuta skond il-paragrafi 1 u 2 għandha tintuża biss għall-finijiet li għalihom ġiet mogħtija jew riċevuta.

Artikolu 7

L-iffriżar ta' fondi u riżorsi ekonomiċi jew ir-rifjut li fondi jew riżorsi ekonomiċi jintgħamlu disponibbli, imwettqa in bona fede abbażi li tali azzjoni hija konformi ma' dan ir-Regolament, ma għandhomx joħolqu responsabbiltà ta' kwalunkwe xorta għall-persuna fiżika jew ġuridika, għall-entità jew il-korp li jimplimentawha, jew għad-diretturi jew impjegati tagħha, sakemm ma jiġix ippruvat li l-fondi u r-riżorsi ekonomiċi ġew iffriżati bħala riżultat ta' negliġenza.

Artikolu 8

Il-Kummissjoni u l-Istati Membri għandhom jinfurmaw lil xulxin immedjatament dwar il-miżuri meħuda taħt dan ir-Regolament u għandhom jipprovdu lil xulxin kwalunkwe informazzjoni rilevanti oħra li jkollhom għad-dispożizzjoni tagħhom f'konnessjoni ma' dan ir-Regolament, b'mod partikolari informazzjoni dwar problemi ta' vjolazzjoni u nfurzar u sentenzi mogħtija mill-qrati nazzjonali.

Artikolu 9

1. Il-Kummissjoni b'dan għandha s-setgħa li:

(a) temenda l-Anness I abbażi ta’ determinazzjonijiet magħmula mill-Kumitat tas-Sanzjonijiet; u

(b) temenda l-Anness II abbażi ta' informazzjoni pprovduta mill-Istati Membri.

2. Mingħajr preġudizzju għad-drittijiet u l-obbligi ta' l-Istati Membri taħt il-Karta tan-Nazzjonijiet Uniti, il-Kummissjoni għandha żżomm il-kuntatti meħtieġa kollha mal-Kumitat tas-Sanzjonijiet għall-finijiet ta' l-implimentazzjoni effettiva ta' dan ir-Regolament.

Artikolu 10

L-Istati Membri għandhom jistabbilixxu r-regoli dwar penali applikabbli għall-ksur tad-dispożizzjonijiet ta’ dan ir-Regolament u għandhom jieħdu l-miżuri kollha neċessarji sabiex jiżguraw l-implimentazzjoni tagħhom. Il-penali previsti għandhom ikunu effettivi, proporzjonati u dissważivi.

L-Istati Membri għandhom jinnotifikaw lill-Kummissjoni dawn ir-regoli mingħajr dewmien wara d-dħul fis-seħħ ta’ dan ir-Regolament u għandhom jinnotifikawha bi kwalunkwe emenda sussegwenti.

Artikolu 11

Dan ir-Regolament għandu japplika

(a) fit-territorju tal-Komunità, inkluż l-ispazju ta’ l-ajru tagħha;

(b) abbord kull inġenju ta’ l-ajru jew kull bastiment taħt il-ġurisdizzjoni ta’ Stat Membru;

(c) għal kull min jinsab ġewwa jew barra t-territorju tal-Komunità u huwa ċittadin ta' xi Stat Membru;

(d) għal kwalunkwe persuna ġuridika, entità jew korp inkorporati jew kostitwiti skond il-liġi ta’ xi Stat Membru;

(e) għal kwalunkwe persuna ġuridika, entità jew korp f'xi negozju fil-Komunità.

Artikolu 12

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

▼M10









ANNESS I

Lista ta’ persuni fiżiċi u ġuridiċi, entitajiet jew korpi msemmija fl-Artikolu 2

A. PERSUNI FIŻIĊI

(1) Frank Kakolele Bwambale (alias (a) Frank Kakorere, (b) Frank Kakorere Bwambale). Nazzjonalità: Kongoliża. Kariga: Ġeneral tal-FARDC (mingħajr kariga minn Ġunju 2011). Tagħrif ieħor: (a) Telaq mis-CNDP f’Jannar 2008. (b) Residenti f’Kinshasa, ir-Repubblika Domenikana tal-Kongo (RDK) minn Ġunju 2011. (c) Sa mill-2010 kien involut f’attivitajiet, apparentement f’isem il-Programme de Stabilisation et Reconstruction des Zones Sortant des Conflits Armés (STAREC) tal-Gvern tar-RDK, inkluża l-parteċipazzjoni f’missjoni tas-STAREC fil-Goma u fil-Beni f’Marzu 2011; (d) Kien mexxej tal-RCD-ML. Data tal-ħatra msemmija fl-Artikolu 5(1)(b): 10.11.2005.

(2) Jérôme Kakwavu Bukande (alias (a) Jérôme Kakwavu, (b) Commandant Jérôme). Titolu: Ġeneral. Nazzjonalità: Kongoliża. Tagħrif ieħor: (a) Kien President tal-UCD/FAPC. (b) Miżmum fil-Ħabs Makala f’Kinshasa, minn Ġunju 2011. Data tal-ħatra msemmija fl-Artikolu 5(1)(b): 10.11.2005.

(3) Gaston Iyamuremye (alias: (a) Rumuli, (b) Byiringiro Victor Rumuli, (c) Victor Rumuri, (d) Michel Byiringiro). Data tat-twelid: 1948. Post tat-twelid: (a) Distrett ta’ Musanze (Provinċja fit-Tramuntana), ir-Rwanda; (b) Ruhengeri, ir-Rwanda. Titolu: Brigadier Ġenerali. Kariga: (a) President tal-FDLR, (b) 2ni Viċi President tal-FDLR-FOCA. Nazzjonalità: Rwandiża. Tagħrif ieħor: (a) Minn Ġunju 2011, ibbażat f’Kalonge, il-Provinċja tat-Tramuntana ta’ Kivu; (b) Skont bosta sorsi, inkluż il-Grupp ta’ Esperti tal-Kumitat tas-Sanzjonijiet tal-UNSC tar-RDK, Gaston Iyamuremye huwa t-tieni viċi president tal-FDLR u huwa kkunsidrat bħala membru ewlieni tat-tmexxija militari u politika tal-FDLR; (c) Gaston Iyamuremye mexxa l-uffiċċju ta’ Ignace Murwanashyaka (President tal-FDLR) f’Kibua, ir-RDK sa Diċembru 2009 Data tal-ħatra msemmija fl-Artikolu 5(1)(b): 23.12.2010.

(4) Germain Katanga. Titolu: Ġeneral. Nazzjonalità: Kongoliża. Tagħrif ieħor: (a) Mogħti mill-Gvern tar-RD tal-Kongo lill-Qorti Kriminali Internazzjonali (QKI) fit-18.10.2007. (b) Kap tal-FRPI. Data tal-ħatra msemmija fl-Artikolu 5(1)(b): 10.11.2005.

(5) Thomas Lubanga. Post tat-twelid: Ituri, ir-RDK. Tagħrif ieħor: (a) Trasferit lill-QKI mill-awtoritajiet Kongoliżi fis-17.3.2006; (b) President tal-UPC/L. Data tal-ħatra msemmija fl-Artikolu 5(1)(b): 10.11.2005.

(6) Khawa Panga Mandro (alias (a) Kawa Panga, (b) Kawa Panga Mandro, (c) Kawa Mandro, (d) Yves Andoul Karim, (e) Chief Kahwa, (f) Kawa, (g) Mandro Panga Kahwa, (h) Yves Khawa Panga Mandro). Data tat-twelid: 20.8.1973. Post tat-twelid: Bunia, ir-RDK. Nazzjonalità: Kongoliża. Tagħrif ieħor: (a) Arrestat mill-awtoritajiet Kongoliżi f’Ottubru 2005, meħlus mill-Qorti tal-Appell f’Kisangani, u sussegwentement trasferit lill-awtoritajiet ġudizzjarji f’Kinshasa fuq akkużi ġodda; (b) Minn Ġunju 2011, miżmum fil-Ħabs Ċentrali ta’ Makala f’Kinshasa. (c) Kien President tal-PUSIC. Data tal-ħatra msemmija fl-Artikolu 5(1)(b): 10.11.2005.

(7) Callixte Mbarushimana. Data tat-twelid: 24.7.1963. Post tat-twelid: Ndusu/Ruhengeri, Provinċja fit-Tramuntana, ir-Rwanda. Nazzjonalità: Rwandiża. Tagħrif ieħor: (a) Arrestat f’Pariġi fit-3 ta’ Ottubru 2010 taħt mandat tal-QKI għal delitti tal-gwerra u delitti kontra l-umanità li twettqu mit-truppi tal-FDLR f’Kivus fl-2009 u ttrasferit fl-Aja fil-25 ta’ Jannar 2011(b) Segretarju Eżekuttiv tal-FDLR u Viċi President tal-kmand militari għoli tal-FDLR sal-arrest tiegħu. Data tal-ħatra msemmija fl-Artikolu 5(1)(b): 21.3.2009.

(8) Iruta Douglas Mpamo (alias (a) Mpano, (b) Douglas Iruta Mpamo). Data tat-twelid: (a) 28.12.1965, (b) 29.12.1965. Post tat-twelid: (a) Bashali, Masisi, ir-RDK (b’referenza għad-data tat-twelid (a)), (b) Goma, ir-RDK (b’referenza għad-data tat-twelid (b), (c) Uvira). Nazzjonalità: Kongoliża. Tagħrif ieħor: (b) Residenti f’Gisenyi, ir-Rwanda minn Ġunju 2011. (b) Sid/Meneġer tal-Compagnie Aérienne des Grands Lacs u tal-Great Lakes Business Company. Data tal-ħatra msemmija fl-Artikolu 5(1)(b): 10.11.2005.

(9) Sylvestre Mudacumura (alias (a) Radja, (b) Mupenzi Bernard, (c) General Major Mupenzi, (d) General Mudacumura). Kariga: (a) Kmandant militari tal-FDLR-FOCA; (b) l-ewwel (1st) Viċi President politiku u kap tal-Kmand Għoli tal-FOCA. Nazzjonalità: Rwandiża. Tagħrif ieħor: Minn Ġunju 2011, ibbażat fil-foresta Kikoma, ħdejn Bogoyi, Walikale, it-Tramuntana ta’ Kivu. Data tal-ħatra msemmija fl-Artikolu 5(1)(b): 10.11.2005.

(10) Leodomir Mugaragu (alias: (a) Manzi Leon, (b) Leo Manzi). Data tat-twelid: (a) 1954, (b) 1953. Post tat-Twelid: (a) Kigali, ir-Rwanda, (b) Rushashi (Provinċja fit-Tramuntana), ir-Rwanda. Kariga: Kap tal-Persunal tal-FDLR-FOCA, inkarigat mill-amministrazzjoni. Tagħrif ieħor: (a) Skont rappurtar minn sorsi miftuħa u rappurtar uffiċjali, Leodomir Mugaragu huwa l-Kap tal-Persunal tal-Forces Combattantes Abucunguzi/Forza Kombattenti għal-Liberazzjoni tar-Rwanda (FOCA), il-fergħa armata tal-FDLR; (b) Skont rappurtar uffiċjali Mugaragu jagħmel pjanijiet f’livell għoli għall-operazzjonijiet militari tal-FDLR fil-Lvant tar-RDK; (c) Minn Ġunju 2011, ibbażat fil-Kwartieri Ġenerali tal-FDLR fil-foresta Kikoma, Bogoyi, Walikale, fit-Tramuntana ta’ Kivu. Data tal-ħatra msemmija fl-Artikolu 5(1)(b): 23.12.2010.

(11) Leopold Mujyambere (alias (a) Musenyeri, (b) Achille, (c) Frere Petrus Ibrahim. Data tat-twelid: (a) 17.3.1962, (b) 1966 (estimu). Post tat-twelid: Kigali, ir-Rwanda. Nazzjonalità: Rwandiża. Tagħrif ieħor: (a) Minn Ġunju 2011, Kmandant tas-settur operattiv tan-Nofsinhar ta’ Kivu, issa msejjaħ “Amazon” tal-FDLR-FOCA; (b) Ibbażat f’Nyakaleke (ix-Xlokk ta’ Mwenga, in-Nofsinhar ta’ Kivu) Data tal-ħatra msemmija fl-Artikolu 5(1)(b): 21.3.2009.

(12) Ignace Murwanashyaka (alias Ignace). Titolu: Dr. Data tat-twelid: 14.5.1963. Post tat-twelid: (a) Butera, ir-Rwanda; (b) Ngoma, Butare, ir-Rwanda. Nazzjonalità: Rwandiża. Tagħrif ieħor: (a) President tal-FDLR u kmandant suprem tal-forzi armati tal-FDLR; (b) Arrestat mill-awtoritajiet Ġermaniżi fis-17 ta’ Novembru 2009. Data tal-ħatra msemmija fl-Artikolu 5(1)(b): 10.11.2005.

(13) Straton Musoni (alias I.O. Musoni). Data tat-twelid: (a) 6.4.1961, (b) 4.6.1961. Post tat-twelid: Mugambazi, Kigali, ir-Rwanda. Nazzjonalità: Rwandiża. Tagħrif ieħor: (b) Arrestat mill-awtoritajiet Ġermaniżi fis-17 ta’ Novembru 2009. (b) Sostitwit bħala l-ewwel(1st) Viċi President tal-FDLR. Data tal-ħatra msemmija fl-Artikolu 5(1)(b): 13.4.2007.

(14) Jules Mutebutsi (alias (a) Jules Mutebusi, (b) Jules Mutebuzi, (c) Colonel Mutebutsi). Post tat-twelid: 1964 Minembwe, in-Nofsinhar ta’ Kivu, ir-RDK. Nazzjonalità: Kongoliża. Tagħrif ieħor: (a) Kien Deputat Kmandant Reġjonali Militari tal-FARDC tal-10 Reġjun Militari; (b) F’Diċembru 2007, ġie arrestat mill-awtoritajiet tar-Rwanda u minn dak iż-żmien qiegħed jgħix f’semilibertà f’Kigali (mhux awtorizzat jitlaq il-pajjiż). Data tal-ħatra msemmija fl-Artikolu 5(1)(b): 10.11.2005.

(15) Mathieu Chui Ngudjolo (alias Cui Ngudjolo). Tagħrif ieħor: (a) Arrestat minn MONUC f’Bunja f’Ottubru 2003. (b) Mogħti mill-Gvern tar-RD tal-Kongo lill-Qorti Kriminali Internazzjonali fis-7 ta’ Frar 2008. Data tal-ħatra msemmija fl-Artikolu 5(1)(b): 10.11.2005.

(16) Floribert Ngabu Njabu (alias (a) Floribert Njabu, (b) Floribert Ndjabu, (c) Floribert Ngabu, (d) Ndjabu). Tagħrif ieħor: (a) President tal-FNI; (b) Taħt arrest domiċiljarju f’Kinshasa minn Marzu 2005; (b) Trasferit fl-Aja fis-27 ta’ Marzu 2011 biex jixhed fil-proċessi tal-QKI. Data tal-ħatra msemmija fl-Artikolu 5(1)(b): 10.11.2005.

(17) Laurent Nkunda (alias (a) Laurent Nkunda Bwatare, (b) Laurent Nkundabatware, (c) Laurent Nkunda Mahoro Batware, (d) Laurent Nkunda Batware, (e) General Nkunda, (f) Nkunda Mihigo Laurent, (g) Chairman, (h) Papa Six). Data tat-twelid: (a) 6.2.1967, (b) 2.2.1967. Post tat-twelid: It-Tramuntana ta’ Kivu/Rutshuru, ir-RDK (b’referenza għad-data tat-twelid (a)). Nazzjonalità: Kongoliża. Tagħrif ieħor: (a) Kien Ġeneral tal-RCD-G; (b) Fundatur, il-Kungress Nazzjonali għad-Difiża tal-Poplu, 2006; (c) Uffiċjal ta’ Livell ogħli, Rally għad-Demokrazija Kongoliża-Goma (RCD-G), 1998-2006; (d) Uffiċjal tal-Rwandan Patriotic Front (RPF), 1992-1998. (e) Arrestat mill-awtoritajiet tar-Rwandan f’Jannar 2009 u ġie ssostitwit bħala kmandant tas-CNDP; (f) Taħt arrest domiċiljarju f’Kigali. Data tal-ħatra msemmija fl-Artikolu 5(1)(b): 10.11.2005.

(18) Félicien Nsanzubukire (alias Fred Irakeza). Kariga: Kap tal-ewwel (1st) battaljun tal-FDLR-FOCA (ibbażat fiż-żona Uvira-Sange tan-Nofsinhar ta’ Kivu). Data tat-twelid: 1967. Post tat-twelid: Murama, Kinyinya, Rubungo, Kigali, ir-Rwanda. Nazzjonalità: Rwandiża. Tagħrif ieħor: (a) Membru tal-FDLR sa mill-1994 mill-anqas, u ilu jopera fir-RDK tal-Lvant minn Ottubru 1998. (b) Minn Ġunju 2011 huwa bbażat f’Magunda, it-territorju ta’ Mwenga, in-Nofsinhar ta’ Kivu. Data tal-ħatra msemmija fl-Artikolu 5(1)(b): 23.12.2010.

(19) Pacifique Ntawunguka (alias (a) Colonel Omega, (b) Nzeri, (c) Israel, (d) Pacifique Ntawungula). Kariga: Kmandant, is-Settur Opeattiv tat-Tramuntana ta’ Kivu “SONOKI” tal-FDLR-FOCA. Data tat-twelid: (a) 1.1.1964, (b) 1964 (estimu). Post tat-twelid: Gaseke, Provinċja ta’ Gisenyi, ir-Rwanda. Nazzjonalità: Rwandiża. Tagħrif ieħor: Minn Ġunju 2011, ibbażat f’Matembe, it-Tramuntana ta’ Kivu; Data tal-ħatra msemmija fl-Artikolu 5(1)(b): 21.3.2009.

(20) James Nyakuni. Nazzjonalità: Ugandiża. Data tal-ħatra msemmija fl-Artikolu 5(1)(b): 10.11.2005.

(21) Stanislas Nzeyimana (alias (a) Deogratias Bigaruka Izabayo, (b) Bigaruka, (c) Bigurura, (d) Izabayo Deo (e) Jules Mateso Mlamba). Kariga: Deputat Kmandant tal-FDLR-FOCA. Data tat-twelid: (a) 1.1.1966, (b) 1967 (estimu), (c) 28.8.1966. Post tat-twelid: Mugusa (Butare), ir-Rwanda. Nazzjonalità: Rwandiża. Tagħrif ieħor: Minn Ġunju 2011, ibbażat f’Mukoberwa, it-Tramuntana ta’ Kivu; Data tal-ħatra msemmija fl-Artikolu 5(1)(b): 21.3.2009.

(22) Dieudonné Ozia Mazio (alias (a) Ozia Mazio, (b) Omari, (c) Mr Omari). Kariga: President tal-FEC fit-territorju ta’ Aru. Data tat-twelid: 6.6.1949. Post tat-twelid: Ariwara, ir-RDK. Nazzjonalità: Kongoliża. Tagħrif ieħor: Maħsub li miet f’Ariwara fit-23 ta’ Settembru 2008. Data tal-ħatra msemmija fl-Artikolu 5(1)(b): 10.11.2005.

(23) Bosco Taganda (alias (a) Bosco Ntaganda, (b) Bosco Ntagenda, (c) General Taganda, (d) Lydia, (e) Terminator, (f) Tango, (g) Tango Romeo, (h) Major. Titolu: Brigadier Ġenerali. Kariga: Deputat Kmandant de facto tal-operazzjonijiet konsekuttivi kontra l-FDLR “Umoja Wetu”, “Kimia II”, u “Amani Leo” fit-Tramuntana u fin-Nofsinhar ta’ Kivu (sa minn Jannar 2009) Nazzjonalità: Kongoliża. Data tat-twelid: (a) 1973, (b) 1974. Post tat-twelid: Butera, ir-Rwanda Tagħrif ieħor: (a) Meta kien għadu tifel huwa mar joqgħod f’Nyamitaba, fit-territorju ta’ Masisi, it-Tramuntana ta’ Kivu; (b) Minn Ġunju 2011, huwa jgħix f’Goma u huwa s-sid ta’ azjendi agrikoli kbar fiż-żona ta’ Ngungu, fit-territorju ta’ Masisi, it-Tramuntana ta’ Kivu; (c) Ġie maħtur Brigadier Ġenerali tal-FARDC permezz ta’ Digriet Presidenzjali fil-11 ta’ Diċembru 2004, wara l-ftehimiet ta’ paċi ta’ Ituri; (d) Kien Kap tal-Persunal tas-CNDP u sar il-kmandant militari tas-CNDP minn mindu ġie arrestat Laurent Nkunda f’Jannar 2009; (e) Kmandant militari tal-UPC/L; (f) Kap tal-Persunal tas-CNDP. Data tal-ħatra msemmija fl-Artikolu 5(1)(b): 10.11.2005.

(24) Innocent Zimurinda (alias Zimulinda). Titolu: Logutenent Kurunell. Data tat-twelid: (a) 1.9.1972, (b) 1975. Post tat-twelid: Ngungu, fit-Territorju Masisi, Provinċja fit-Tramuntana ta’ Kivu, ir-RDK. Titolu: Kurunell. Nazzjonalità: Kongoliża. Tagħrif ieħor: (a) Ġie integrat fl-FARDC fl-2009 bħala Logutenent Kurunell, kmandant tal-brigata Kimia II Ops tal-FARDC, ibbażata fiż-żona ta’ Ngungu; (b) F’Lulju 2009, Zimurinda ġie promoss għal Kurunell u sar kmandant tas-Settur tal-FARDC f’Ngungu u sussegwentement f’Kitchanga fl-Operazzjonijiet FARDC Kimia II u Amani Leo; (c) Waqt li ma deherx fl-ordinanza Presidenzjali tar-RDK fil-31 ta’ Diċembru 2010 fejn inħatru uffiċjali għolja tal-FARDC, huwa de facto żamm il-pożizzjoni ta’ kmand tiegħu tat-22 settur tal-FARDC f’Kitchanga u jżomm il-kariga u jilbes l-uniformi li ħarġet ġdida tal-FARDC. Data tal-ħatra msemmija fl-Artikolu 5(1)(b): 23.12.2010.

▼M11

(25) Jamil Mukulu (alias (a) Il-Professur Musharaf, (b) Steven Alirabaki, (c) David Kyagulanyi (d) Musezi Talengelanimiro (e) Mzee Tutu (f) Abdullah Junjuaka (g) Alilabaki Kyagulanyi, (h) Hussein Muhammad (i) Nicolas Luumu (j) Talengelanimiro. Data tat-twelid: (a) 1965 (b) l-1 ta’ Jannar 1964. Post tat-twelid: Il-Villaġġ ta’ Ntoke, is-Sottokontea ta’ Ntenjeru, id-Distrett ta’ Kayunga, l-Uganda. Kariga: (a) Il-Kap tal-Allied Democratic Forces (ADF) (b) Il-Kmandant tal-Allied Democratic Forces. Nazzjonalità: Ugandiża. Tagħrif ieħor: Skont rappurtar ta' sors miftuħ u uffiċjali, inklużi r-rapporti tal-Grupp ta' Esperti tal-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti (UNSC) DRC, Jamil Mukulu huwa l-mexxej militari tal-Allied Democratic Forces (ADF), grupp barrani armat li jopera fid-Repubblika Demokratika tal-Congo (DRC) li jimpedixxi d-diżarm u r-ripatrijazzjoni volontarja jew is-sistemazzjoni mill-ġdid ta' ġellieda tal-ADF, kif deskritt fil-paragrafu 4(b) tar-riżoluzzjoni 1857 (2008). Il-Grupp ta' Esperti tal-Kumitat tas-Sanzjonijiet tal-UNSC DRC irrapporta li Jamil Mukulu pprovda tmexxija u appoġġ materjali lill-ADF, grupp armat li jopera fit-territorju tad-DRC. Skont diversi sorsi, inklużi r-rapporti tal-Grupp ta' Esperti tal-Kumitat tas-Sanzjonijiet tal-UNSC DRC, Jamil Mukulu kompla wkoll iħaddem influwenza fuq il-linji ta' politika, jipprovdi finanzjament, u jżomm kmand u kontroll dirett fuq l-attivitajiet tal-forzi tal-ADF in loco, inkluża s-superviżjoni ta' rabtiet ma' netwerks terroristiċi internazzjonali. Data tan-nomina msemmija fl-Artikolu 5(1)(b): 12.10.2011.

(26) Ntabo Ntaberi Sheka. Data tat-twelid: l-4 ta’ April 1976. Post tat-twelid: It-territorju ta’ Walikale, ir-Repubblika Demokratika tal-Kongo. Kariga: Il-Kap Kmandant, l-iNduma Defence of Congo, il-grupp Mayi Mayi Sheka. Nazzjonalità: Kongoliża. Tagħrif ieħor: Ntabo Ntaberi Sheka, Kap Kmandant tal-fergħa politika tal-Mayi Mayi Sheka, huwa l-kap politiku ta' grupp armat Kongoliż li jimpedixxi d-diżarm, id-demobilizzazzjoni, jew is-sistemazzjoni mill-ġdid tal-ġellieda. Il-Mayi Mayi Sheka huwa grupp ta' milizzja bbażat fil-Kongo, li jopera minn bażijiet fit-territorju ta' Walikale fil-lvant tar-Repubblika Demokratika tal-Kongo. Il-grupp Mayi Mayi Sheka wettaq attakki fuq minjieri fil-lvant tar-Repubblika Demokratika tal-Kongo, inkluż it-teħid tal-kontroll tal-minjieri ta' Bisiye u estorsjoni fuq persuni tal-lokal. Ntabo Ntaberi Sheka wettaq ukoll vjolazzjonijiet serji tal-liġi internazzjonali li kellhom it-tfal bħala mira. Ntabo Ntaberi Sheka ppjana u ordni sensiliet ta' attakki fit-territorju ta' Walikale mit-30 ta' Lulju sat-2 ta' Awwissu 2010, biex jikkastiga l-popolazzjonijiet lokali akkużati li kkollaboraw mal-forzi tal-Gvern Kongoliż. Matul l-attakki, tfal ġew stuprati u maħtufa, soġġetti għal xogħol furzat u soġġetti għal trattament krudili, inuman jew degradanti. Ukoll il-grupp ta' milizzja Mayi Mayi Sheka jirrekluta bil-forza lis-subien u jżomm tfal fl-iskjeramenti tagħhom minn dan ir-reklutaġġ furzat. Data tan-nomina msemmija fl-Artikolu 5(1)(b): 28.11.2011.

▼M12

(27) Sultani Makenga (alias (a) Colonel Sultani Makenga, (b) Emmanuel Sultani Makenga. Data tat-twelid: 25 ta' Diċembru 1973. Post tat-twelid: Rutshuru, ir-Repubblika Demokratika tal-Kongo. Nazzjonalità: Kongoliża Tagħrif ieħor: Mexxej militari tal-Mouvement tat-23 ta’ Marzu (M23) grupp li jopera ir-Repubblika Demokratika tal-Kongo. Data tal-klassifikazzjoni msemmija fl-Artikolu 5(1)(b): 12.11.2012.

(28) Baudoin Ngaruye Wa Myamuro (alias Colonel Baudoin Ngaruye). Data tat-twelid: 1978. Post tat-twelid: Territorju tal-Lusamambo, Lubero, ir-Repubblika Demokratika tal-Kongo Tagħrif ieħor: Mexxej militari tal-Mouvement tat-23 ta’ Marzu (M23) FARDC ID: 1-78-09-44621-80. Data tal-klassifikazzjoni msemmija fl-Artikolu5(1)(b): 30.11.2012.

(29) Innocent Kaina (alias (a) Colonel Innocent Kaina, (b) India Queen. Post tat-twelid: Territorju tal-Bunagana, Rutshuru, ir-Repubblika Demokratika tal-Kongo Data tal-klassifikazzjoni msemmija fl-Artikolu 5(1)(b): 30.11.2012.

▼M13

(30) Eric Badege. Data tat-twelid: 1971. Data tad-deżinjazzjoni msemmija fl-Artikolu 5(1)(b): 31.12.2012.

(31) Jean-Marie Lugerero Runiga. Data tat-twelid: Madwar l-1960. Data tad-deżinjazzjoni msemmija fl-Artikolu 5(1)(b): 31.12.2012.

▼M10

B. PERSUNI ĠURIDIĊI, ENTITAJIET U KORPI

(1) Butembo Airlines (alias BAL). Indirizz: Butembo, ir-RDK. Tagħrif ieħor: Minn Diċembru 2008, il-BAL m’għadhiex iżżomm liċenzja tat-tħaddim ta’ inġenji tal-ajru fir-RDK. Data tal-ħatra msemmija fl-Artikolu 5(1)(b): 13.4.2007.

(2) Congomet Trading House. Indirizz: Butembo, it-Tramuntana ta’ Kivu, ir-RDK. Tagħrif ieħor: (a) M’għadhiex teżisti bħala kumpannija tan-negozju tad-deheb f’Butembo, it-Tramuntana ta’ Kivu; (b) Qabel kienet elenkata bħala CONGOCOM. Data tal-ħatra msemmija fl-Artikolu 5(1)(b): 13.4.2007.

(3) Compagnie Aérienne des Grands Lacs (CAGL), (alias Great Lakes Business Company (GLBC)). Indirizz: (a) CAGL: Avenue President Mobutu, Goma, (CAGL għandha wkoll uffiċċju f’Gisenyi, ir-Rwanda); (b) GLBC: PO Box 315, Goma, ir-RDK (GLBC għandha wkoll uffiċċju f’Gisenyi, ir-Rwanda). Data tal-ħatra msemmija fl-Artikolu 5(1)(b): 13.4.2007.

(4) Machanga Ltd. Indirizz: Kampala, Uganda. Tagħrif ieħor: (a) Kumpanija għall-esportazzjoni tad-deheb (Diretturi: Is-Sur Rajendra Kumar Vaya u s-Sur Hirendra M. Vaya); (b) Fl-2010, l-assi li jappartjenu għal Machanga, miżmuma fil-kont tal-Emirates Gold, ġew iffriżati mill-Bank of Nova Soctia Mocatta (Ir-Renju Unit). Data tal-ħatra msemmija fl-Artikolu 5(1)(b): 13.4.2007.

(5) Tous Pour la Paix et le Développement (alias TPD). Indirizz: Goma, it-Tramuntana ta’ Kivu, ir-RDK. Tagħrif ieħor: (a) TPD hija organizzazzjoni mhux governattiva. (b) Goma, b’kumitati provinċjali fin-Nofsinhar ta’ Kivu, f’Kasai Oċċidentali, Kasai Orjentali u Maniema; (c) Uffiċjalment ġew sospiżi l-attivitajiet kollha mill-2008; (d) Fil-prattika, minn Ġunju 2011 l-uffiċċji ta’ TPD huma miftuħa u involuti f’każijiet relatati mar-ritorni ta’ persuni spostati f’pajjiżhom (IDP), inizjattivi ta’ rikonċiljazzjoni tal-komunità, soluzzjonijiet ta’ konflitti dwar l-artijiet, eċċ. Data tal-ħatra msemmija fl-Artikolu 5(1)(b): 10.11.2005.

(6) Uganda Commercial Impex (UCI) Ltd. Indirizz: (a) Kajoka Street, Kisemente, Kampala, Uganda, (b) PO Box 22709, Kampala, Uganda. Tagħrif ieħor: (a) Kumpanija għall-esportazzjoni tad-deheb (Dawk li kienu diretturi: Is-Sur Kunal Lodhia u s-Sur J.V. Lodhia); (b) F’Jannar 2011, l-awtoritajiet tal-Uganda nnotifikaw lill-Kumitat li wara eżenzjoni fuq il-holdings finanzjarji tagħha, l-Emirates Gold ħallset lura d-dejn tal-UCI lil Crane Bank f’Kampala, li wassal biex il-kontijiet tagħha ingħalqu. Data tal-ħatra msemmija fl-Artikolu 5(1)(b): 13.4.2007.

▼M13

(7) Forces Democratiques De Liberation Du Rwanda (alias (a) FDLR, (b) Force Combattante Abacunguzi, (c) FOCA, (d) Combatant Force for the Liberation of Rwanda). Indirizzi tal-posta elettronika: Fdlr@fmx.de; fldrrse@yahoo.fr; fdlr@gmx.net. Post: Kivu ta’ Fuq u t’Isfel, ir-Repubblika Demokratika tal-Kongo. Data tad-deżinjazzjoni msemmija fl-Artikolu 5(1)(b): 31.12.2012.

(8) M23 (alias Mouvement Du 23 Mars). Data tad-deżinjazzjoni msemmija fl-Artikolu 5(1)(b): 31.12.2012.

▼B









ANNESS II

Lista ta' awtoritajiet kompetenti msemmija fl-Artikoli 3, 4, 5 u 6

IL-BELĠJU

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail:Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

IL-BULGARIJA

Министерство на финансите

ул. “Г.С. Раковски” № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministeru tal-Finanzi

102 Triq “G.S. Rakovsky”

Sofija 1000

Tel.: (359-2) 985 91

Fax: (359-2) 988 1207

E-mail: feedback@minfin.bg

▼B

IR-REPUBBLIKA ĊEKA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

ID-DANIMARKA

Erhvervs- og Byggestyrelsen

Langelinie Allé 17

DK-2100 København Ø

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

IL-ĠERMANJA

Rigward l-iffriżar ta' fondi:

Deutsche Bundesbank Servicezentrum Finanzsanktionen Postfach D-80281 München Tel.: (49) 89 28 89 38 00 Fax: (49) 89 35 01 63 38 00

Rigward assistenza teknika:

Bundesamt für Wirtschaft und Ausfuhrkontrolle (BAFA) Frankfurter Strasse 29-35 D-65760 Eschborn Tel.: (49) 61 96 908-0 Tax: (49) 61 96 908-800

L-ESTONJA

Eesti Välisministeerium

Islandi väljak 1

15049 Tallinn

Tel.: + 372 6317 100

Fax: +372 6317 199

Finantsinspektsioon

Sakala 4

15030 Tallinn

Tel.: + 372 6680 500

Fax: + 372 6680 501

IL-GREĊJA

A. L-iffriżar ta' assi

Ministry of Economy and Finance

General Directory of Economic Policy

Indirizz: 5 Nikis Str., 10.563

Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5,

Αθήνα 10 563

Τηλ.: + 30 210 3332786

Φαξ: + 30 210 3332810

Β. Restrizzjonijiet importazzjoni-esportazzjoni

Ministry of Economy and Finance

General Directorate for Policy Planning and Management

Indirizz Kornaroy Str.

10 563 Athens

Tel.: + 30 210 3286401-3

Fax.: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1, Τ.Κ. 10 563

Αθήνα — Ελλάς

Τηλ.: + 30 210 3286401-3

Φαξ: + 30 210 3286404

SPANJA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel.: (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel.: (34) 913 49 39 83

FRANZA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement Sous-direction Politique commerciale et investissements

Service Services, Investissements et Propriété intellectuelle

139, rue du Bercy

75572 Paris Cedex 12

Tel.: (33) 1 44 87 72 85

Fax: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations Unies et des organisations internationales

Sous-direction des affaires politiques

Tel.: (33) 1 43 17 59 68

Fax: (33) 1 43 17 46 91

Service de la politique étrangère et de sécurité commune

Tel.: (33) 1 43 17 45 16

Fax: (33) 1 43 17 45 84

L-IRLANDA

United Nations Section

Department of Foreign Affairs,

Iveagh House

79-80 Saint Stephen's Green

Dublin 2.

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2.

Tel.: + 353 1 671 6666

Fax + 353 1 679 8882

L-ITALJA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel.: (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel.: (39) 06 4761 3942

Fax. (39) 06 4761 3032

ĊIPRU

Ministry of Commerce, Industry and Tourism

6 Andrea Araouzou

1421 Nicosia

Tel.: +357 22 86 71 00

Fax: +357 22 31 60 71

Central Bank of Cyprus

80 Kennedy Avenue

1076 Nicosia

Tel.: +357 22 71 41 00

Fax: +357 22 37 81 53

Ministry of Finance (Department of Customs)

M. Karaoli

1096 Nicosia

Tel.: +357 22 60 11 06

Fax: +357 22 60 27 41/47

IL-LATVJA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tel.: (371) 70144431

Fax (371) 7044804

E-mail: gen@lrp.gov.lv

Latvijas Republikas Ārlietu ministrija

Brīvības iela 36

Rīga LV 1395

Tel.: (371) 7016201

Fax: (371) 7828121

E-mail: mfa.cha@mfa.gov.lv

IL-LITWANJA

Security Policy Department

Ministry of Foreign Affairs of the Republic of Lithuania

J. Tumo-Vaizganto 2

LT-01511 Vilnius

Lithuania

Tel.: (370-5) 236 25 16

Fax: (370-5) 236 30 90

IL-LUSSEMBURGU

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L- 2240 Luxembourg

Tel: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tel: (352) 478 2712

Fax: (352) 47 52 41

L-UNGERIJA

Hungarian National Police Headquarters

Teve u. 4-6.

H-1139 Budapest

Hungary

Tel./Fax: +36-1-443-5554

Országos Rendõrfõkapitányság

1139 Budapest, Teve u. 4-6.

Magyarország

Tel./Fax: +36-1-443-5554

Ministry of Finance

József nádor tér. 2-4.

H-1051 Budapest

Hungary

Postbox: 1369 Pf.:481

Tel.: +36-1-318-2066, +36-1-327-2100

Fax: +36-1-318-2570, +36-1-327-2749

Pénzügyminisztérium

1051 Budapest, József nádor tér 2-4

Magyarország

Postafiók: 1369 Pf.:481

Tel.: +36-1-318-2066, +36-1-327-2100

Fax: +36-1-318-2570, +36-1-327-2749

Ministry of Economic Affairs and Transport (fid-dawl ta' l-Artikolu 4)

Hungarian Trade Licencing Office

Margit krt.85.

H-1024 Budapest Hungary

Kaxxa postali: 1537 Pf.:481 345

Tel.: +36-1-336-7327

Gazdasági és Közlekedési Minisztérium — Kereskedelmi

Engedélyezési Hivatal

Margit krt.85.

H-1024 Budapest Magyarország

Postafiók: 1537 Pf.:345

Tel.: +36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: +356 21 24 28 53

Fax: +356 21 25 15 20

L-OLANDA

De Minister van Financiën

De Directie Financiële Markten/ Afdeling Integriteit

Postbus 20201

NL-2500 EE DEN HAAG

Fax: 070-342 7984

Tel.: 070-342 8997

L-AWSTRIJA

Oesterreichische Nationalbank

Otto Wagner Platz 3

A-1090 Wien

Tel.: (+43-1) 404 20-0

Fax: (+43-1) 404 20-7399

IL-POLONJA

L-awtorità prinċipali

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel.: (+48 22) 694 59 70 Fax: (+48 22) 694 54 50

L-Awtorità ta' koordinazzjoni

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel.: (+48 22) 523 9427 jew 9348 Fax. (+48 22) 523 8329

IL-PORTUGALL

Ministério dos Negócios Estrangeiros

Direcção Geral dos Assuntos Multilaterais

Largo do Rilvas

P-1350-179 Lisboa

Tel (351) 21 3946702

Fax (351) 21 3946073

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique no 1, C, 2o

P 1100 Lisboa

Tel (351) 21 882 3390/8

Fax (351) 21 882 3399

▼M3

IR-RUMANIJA

Ministerul Afacerilor Externe

Aleea Alexandru, nr. 31

Sector 1, București

Tel.: (40) 21 319 2183

Fax: (40) 21 319 2226

E-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel.: (40) 21 319 9743

Fax: (40) 21 312 1630

E-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel.: (40) 21 231 02 62

Fax: (40) 21 312 05 13

▼B

IS-SLOVENJA

Ministry of Foreign Affairs

Prešernova 25

SI- 1000 Ljubljana

Tel.: 00386 1 4782000

Fax: 00386 1 4782341

Ministry of the Economy

Kotnikova 5

SI- 1000 Ljubljana

Tel.: 00386 1 4783311

Fax: 00386 1 4331031

Ministry of Defence

Kardeljeva pl. 25

SI- 1000 Ljubljana

Tel.: 00386 1 4712211

Fax: 00386 1 4318164

IS-SLOVAKKJA

Ministerstvo financií Slovenskej republiky

Štefanovičova 5

P. O. BOX 82

817 82 BRATISLAVA

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel.: 00421/2/5978 1111

Fax: 00421/2/5978 3649

IL-FINLANDJA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

Tel.: (358-9) 16 00 5

Fax: (358-9) 16 05 57 07

L-ISVEZJA

Artikoli 3 u 4:

Försäkringskassan 103 51 Stockholm Tel.: (46-8) 786 90 00 Fax (46-8) 411 27 89

Artikoli 5 u 6:

Finansinspektionen Box 6750 113 85 Stockholm Tel.: (46-8) 787 80 00 Fax (46-8) 24 13 35

IR-RENJU UNIT

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel.: +44 (0) 20 7270 5977

Fax: +44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel.: +44 (0) 20 7601 4768

Fax: +44 (0) 20 7601 4309

▼M12

Indirizz għan-notifiki lill-Kummissjoni Ewropea:

Il-Kummissjoni Ewropea

Servizz għall-Istrumenti tal-Politika Barranija (FPI)

L-Uffiċċju tas-SEAE 02/309

B-1049 Bruxelles/Brussel (il-Belġju)

Posta elettronika: relex-sanctions@ec.europa.eu